ທ່ານ Musharraf ຖືກຟ້ອງຮ້ອງ ໃນຂໍ້ຫາ ທໍລະຍົດຕໍ່ຊາດ (ວີດີໂອ)
ອະດີດຜູ້ນຳປະເທດ ໄວ 70 ປີ ສາມາດປະເຊີນ ກັບໂທດປະຫານຊີວິດ ຫຼືຈຳຄຸກຕະຫຼອດຊີວິດໄດ້ ຖ້າສານຕັດສິນວ່າ ທ່ານມີຄວາມຜິດແທ້.
ສານພິເສດແຫ່ງນຶ່ງທີ່ຕັ້ງຂຶ້ນມາ ເພື່ອດຳເນີນຄະດີອະດີດ ນາຍທະຫານທີ່ປົກ ຄອງປາກິສຖານ ທ່ານ Pervez Mu- sharraf ໄດ້ຟ້ອງຮ້ອງທ່ານຢ່າງເປັນທາງການ ໃນຂໍ້ຫາທໍ ລະຍົດຕໍ່ຊາດ 5 ກະໂທງ ທ່ານ Musharraf ໃຫ້ການວ່າ ບໍ່ຜິດ ຕໍ່ຂໍ້ກ່າວຫາທຸກໆກະ ໂທງ ໃນວັນຈັນມື້ນີ້ ຢູ່ສານ ໃນນະຄອນຫລວງອິສລາມາບັດ ໃນຄຳໃຫ້ການຕໍ່ສານ ທ່ານ Musharraf ກ່າວວ່າ  ແລະໄດ້ເນັ້ນເຖິງ ຄວາມສຳເລັດຕ່າງໆຂອງປາກິສຖານ ພາຍໃຕ້ການປົກຄອງຂອງທ່ານນັ້ນ ຂໍ້ຫາຖານທໍລະຍົດຕໍ່ຊາດເຫຼົ່ານີ້ ແມ່ນສືບເນື່ອງມາຈາກການຕັດສິນໃຈຂອງທ່ານໃນ ປີ 2007 ທີ່ງົດໃຊ້ກົດໝາຍລັດຖະທຳມະນູນ ແລະປະກາດພາວະສຸກເສິນ ໃນຄວາມພະຍາຍາມຂອງທ່ານ ເພື່ອຕໍ່ອາຍຸການດຳລົງຕຳແໜ່ງປະທານາ ທິບໍດີຂອງທ່ານ ທີ່ ກາຍມາເປັນເລື້ອງຂັດແຍ້ງຖົກຖຽງກັນເພີ້ມຂຶ້ນເລື້ອຍໆນັ້ນ ອະດີດຜູ້ນຳປະເທດ ໄວ 70 ປີ ສາມາດປະເຊີນກັບໂທດປະຫານຊີວິດ ຫຼືຈຳຄຸກ ຕະຫຼອດຊີວິດໄດ້ ຖ້າສານຕັດສິນວ່າ ທ່ານມີຄວາມຜິດແທ້ ທ່ານ Musharraf ໄດ້ຂຶ້ນຍຶດອຳນາດ ດ້ວຍການກໍ່ລັດຖະປະຫານຂຶ້ນໃນປີ 1999 ໂດຍຂັບໄລ່ອະດີດນາຍົກລັດຖະມົນຕີ Nawaz Sharif ອອກຈາກອຳນາດ ແລະ ຕໍ່ມາ ບັງຄັບໃຫ້ທ່ານໄປລີ້ໄພໃນຕ່າງປະເທດ ທ່ານ Musharraf ອອກຈາກອຳນາດໃນປີ 2008 ແລະໜີໄປອາໄສຢູ່ໃນຕ່າງປະເທດ ດ້ວຍຄວາມສະມັກໃຈຂອງທ່ານເອງ ເປັນເວລາຫຼາຍເດືອນຕໍ່ມາ ທ່ານໄດ້ກັບຄືນມາ ປະເທດໃນປີແລ້ວນີ້ ເພື່ອຈະເຂົ້າປະກອບສ່ວນໃນການເລືອກຕັ້ງທົ່ວໄປ ໃນເດືອນ ພຶດສະພາ ແຕ່ກໍໄດ້ຖືກຫ້າມບໍ່ໃຫ້ເຂົ້າຮ່ວມໃນການເລືອກຕັ້ງ ຍ້ອນທ່ານປະເຊີນກັບ ການທ້າທາຍຫລາຍຢ່າງ ທາງດ້ານກົດໝາຍ